ORDE do 15 de xuño de 2006 pola que se modifican as bases reguladoras das axudas para as agrupacións de produtores agrarios recoñecidas en Galicia e se convocan para o ano 2006.
CONSELLERÍA DO MEDIO RURAL — III. OUTRAS DISPOSICIÓNS — 23/06/2006

A Orde do 27 de marzo de 2003, da Consellería do Medio Rural, que se publicou no Diario Oficial de Galicia nº 67, do 4 de abril, modificada posteriormente pola orde da mesma consellería, do 13 de setembro de 2005, publicada no Diario Oficial de Galicia nº 179, do 16 de setembro de 2005, establecía as bases reguladoras e convocaba as axudas
para as agrupacións de produtores agrarios recoñecidas en Galicia.
A experiencia na xestión destas axudas e os resultados que se obtiveron durante o ano pasado, en canto ao fomento do asociacionismo no medio rural para favorecer a concentración da oferta agraria e adecuar a produción ás exixencias do mercado, superando as deficiencias estruturais que existen na comercialización das producións agropecuarias, xustifican a continuidade desta liña de axudas, de acordo tamén co que se establece no Real decreto 2722/1998, do 18 de decembro, do Ministerio de Agricultura, Pesca e Alimentación.
Por todo o exposto, en consonancia co establecido no artigo 30º.I.1 e 3 do Estatuto de autonomía de Galicia e no uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1º.-Obxecto.
Esta orde ten por obxecto modificar as bases reguladoras das axudas para as agrupacións de produtores agrarios recoñecidas en Galicia, reguladas pola Orde do 27 de marzo de 2003 (DOG nº 67, do 4 de abril), e a Orde do 13 de setembro de 2005 (DOG nº 179, do 16 de setembro) da Consellería do Medio Rural, así como convocar estas axudas para o ano 2006.
Sección primeira
Modificación das bases reguladoras
Artigo 2º.-Modificación das bases reguladoras.
Modíficase a línea j do punto 1 do artigo 7º da Orde do 13 de setembro de 2005, relativo á documentación que deben presentar as agrupacións de produtores agrarios xunto coa solicitude, que queda coa seguinte redación:
-Artigo 7º.1 j) A presentación da solicitude de concesión de axuda ou subvención polo interesado suporá a autorización ao órgano xestor para solicitar as certificacións que teñan que emitir a Axencia Estatal da Administración Tributaria, a Tesouraría Xeral da Seguridade Social e a Consellería de Economía e Facenda da Xunta de Galicia, segundo o requirido nas correspondentes bases reguladoras, de acordo co previsto no artigo 43 da Lei 7/2005, do 30 de decembro, dos orzamentos xerais da Comunidade Autónoma de Galicia para o ano 2006.
Sección segunda
Convocatoria das axudas para o ano 2006
Artigo 3º.-Convocatoria das axudas.
Convócanse, en réxime de concorrencia competitiva, para o ano 2006 as axudas para as agrupacións de produtores agrarios recoñecidas en Galicia, reguladas nas ordes desta consellería do 27 de marzo de 2003 (DOG nº 67, do 4 de abril), e do 13 de setembro de 2005 (DOG nº 179, do 16 de setembro), coas modificacións que se detallan no artigo 2º desta orde.
Artigo 4º.-Condicións e finalidade.
1. Para poderse acoller ás axudas para as agrupacións de produtores agrarios recoñecidas en Galicia, deberanse cumprir os requisitos establecidos na Orde do 27 de marzo de 2003, da Consellería do Medio Rural, e a orde da mesma consellería do 13 de setembro de 2005.
2. As axudas para as agrupacións de produtores agrarios recoñecidas en Galicia teñen por finalidade apoiar o funcionamento administrativo das agrupacións de produtores agrarios, como unha medida encamiñada a fomentar o asociacionismo no medio rural, favorecendo a concentración da oferta agro
pecuaria e adecuando a produción e comercialización ás exixencias do mercado.
Artigo 5º.-Solicitudes, documentación e xestión das axudas.
1. As solicitudes de axuda presentaranse segundo o establecido no artigo 5 da Orde do 27 de marzo de 2003, xunto coa documentación que se detalla no artigo 7 da devandita orde.
2. As agrupacións de produtores beneficiarias, os conceptos subvencionables e contía económica, os criterios de valoración, o procedemento de xestión das axudas e a forma de xustificación destas, axustaranse ao establecido na Orde do 27 de marzo de 2003, e a Orde do 13 de setembro de 2005.
Artigo 6º.-Prazo de presentación.
1. Para o ano 2006, o prazo de presentación das solicitudes de axuda será dun mes a partir do día seguinte ao de publicación desta orde no Diario Oficial de Galicia.
2. As solicitudes presentadas con anterioridade á data de publicación desta orde no Diario Oficial de Galicia seguirán o seu trámite, sempre que se cumpran as condicións que nela se exixen, así como na normativa comunitaria ao respecto. De non ser así, solicitaráselles aos interesados que cubran debidamente o expediente de solicitude e que acheguen os datos ou xustificantes que puidesen faltar.
Artigo 7º.-Financiamento.
A concesión das axudas efectuarase con cargo á aplicación orzamentaria 11.03.615-A.470.0, por un importe de 1.389.926,81 euros; dos orzamentos xerais da Comunidade Autónoma de Galicia para o ano 2006, así como con outros remanentes que puideran existir na mesma aplicación.
En todo caso, a concesión das axudas para as agrupacións de produtores agrarios recoñecidas en Galicia estará condicionada á existencia de crédito axeitado e suficiente e limitarse ás dispoñibilidades orzamentarias.
Quedan exentas de achegar os xustificantes do cumprimento das obrigas coa Seguridade Social, facenda autonómica e axencia tributaria, as agrupacións de produtores agrarios beneficiarias de axudas que non superen os 1.500 euros, de acordo co establecido no artigo 41 da Lei 7/2005, do 30 de decembro, dos orzamentos xerais da Comunidade Autónoma de Galicia para o ano 2006.
Disposicións derradeiras
Primeira.-Facúltase o director xeral de Produción, Industrial e Calidade Agroalimentaria, para que, no ámbito das súas competencias, dite as normas necesarias para a correcta aplicación, desenvolvemento e cumprimento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 15 de xuño de 2006.
Alfredo Suárez Canal
Conselleiro do Medio Rural